CELEX: 62018TN0180
Language: ro
Date: 2018-03-12 00:00:00
Title: Cauza T-180/18: Acțiune introdusă la 12 martie 2018 – VJ/SEAE

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/69
            
         Acțiune introdusă la 12 martie 2018 – VJ/SEAE
   (Cauza T-180/18)
   (2018/C 161/86)
   Limba de procedură: franceza
   
      Părțile
   
   
      Reclamant: VJ (reprezentant: N. de Montigny, avocat)
   
      Pârât: Serviciul European de Acțiune Externă
   
      Concluziile
   
   Reclamantul solicită Tribunalului să declare și să hotărască:
   
               —
            
            
               [anularea] fișei de salariu care i-a fost transmisă prin email la 22 iunie 2017 de SEAE, precum și, în măsura în care va fi necesar, a fișei de salariu prin care i-a fost/îi va fi acordată plata alocației școlare pentru copii săi;
            
         
               —
            
            
               obligarea pârâtului la plata integrală a cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă două motive.
   
               1.
            
            
               Primul motiv întemeiat pe o excepție de nelegalitate, în măsura în care decizia contestată, nota din 15 aprilie 2016 pe care se întemeiază și Guidelines ale SEAE încalcă Statutul funcționarilor și anexa X a acestuia.
            
         
               2.
            
            
               Al doilea motiv întemeiat pe nelegalitatea deciziei individuale atacate. Acest motiv cuprinde cinci aspecte.
               
                           —
                        
                        
                           Primul aspect întemeiat pe încălcarea principiilor prevederii, încrederii legitime și securității juridice și pe încălcarea principiului bunei administrări, precum și a drepturilor dobândite ale reclamantului.
                        
                     
                           —
                        
                        
                           Al doilea aspect întemeiat pe încălcarea angajamentelor luate de SEAE, pe proasta administrare, precum și pe încălcarea principiului securității juridice și pe atingerea adusă intereselor legitime ale reclamantului.
                        
                     
                           —
                        
                        
                           Al treilea aspect întemeiat pe încălcarea dreptului la viața de familie și a dreptului la educație.
                        
                     
                           —
                        
                        
                           Al patrulea aspect întemeiat pe încălcarea principiilor egalității de tratament și al nediscriminării.
                        
                     
                           —
                        
                        
                           Al cincilea aspect întemeiat pe lipsa evaluării comparative a intereselor și pe nerespectarea principiului proporționalității măsurii adoptate.